[{"text_idx": "#000002", "text": "D-ro Ma\u0301rkus Ga\u0301bor naskig\u0302is en 1948 en Hungario. Li finis la studprogramon de la Budapes\u0302ta Ekonomika Universitato en 1972 en la kampo de planado kaj matematiko kaj poste instruis matematikon en la sama universitato (ankau\u0306 por multnombraj vjetnamaj studentoj). En 1982 li ricevis stipendion de la japana entrepreno Verda Stelo por studi en Nanzan-Universitato en Nagoya. Post sukcesa fino de la studprogramo li doktorig\u0302is pri la analizo de la japana ekonomia evoluo."}, {"text_idx": "#000003", "text": "En la 1990aj jaroj li estis strategia manag\u0302ero de la plej granda hungara industria organizaj\u0302o, la Nacia Petrola Korporacio. Por konatig\u0302i kun la internacie uzataj plej modernaj entrepreno-direktaj metodoj, en 1993 li sukcese finis studprogramon en Bostono (Usono). Kiam Hungario kaj aliaj orient-eu\u0306ropaj landoj decidis alig\u0302i al la Eu\u0306ropa Unio, li gvidis la Hungarian parlamentan kontrol-revizian organizon. Post la emeritig\u0302o li laboras kiel prezidanto de la Eu\u0306razia Kultura Centro kaj instruas Esperanton en Azio, precipe en Tajlando kaj Koreio. D-ro Ma\u0301rkus verkis pli ol 150 fakajn studojn en diversaj lingvoj."}, {"text_idx": "#000004", "text": "En du sinsekvaj trijaraj oficperiodoj ekde 2013 li reprezentas Hungarian Esperanto-Asocion en la komitato de UEA. En Esperanto li verkis la librojn Rug\u0302a suno kaj verda stelo (2011), kiu aperis ankau\u0306 hungare kaj japane, Trans la Flava Maro (2012), Esperanto-Kurso por koreoj (Du volumoj, 2014), Sudorientaj vojag\u0302oj (2014), Koreio, la kongreslando (2016). Kelkaj el liaj libroj aperis ankau\u0306 c\u0302ine, hungare, japane kaj koree."}, {"text_idx": "#000005", "text": "Venont-somere en Paneve\u0307z\u030cys d-ro Ma\u0301rkus prezentos prelegserion, en kiu li traktos jenajn temojn:"}, {"text_idx": "#000006", "text": "1. De animala ekzisto g\u0302is diig\u0302o\n2. La plej gravaj historiaj eventoj kaj iliaj lingvaj sekvoj\n3. La nuntempa enmigrado en Eu\u0306ropon kaj la Eu\u0306ropa dilemo\n4. La spertoj de la indramang-metoda lingvoinstruado\n5. La s\u0302ancoj, ke esperanto farig\u0302u internacie akceptita komuna lingvo en la mondo"}, {"text_idx": "#000010", "text": "La prelegoj lau\u0306 la titolo estos tre interesaj.Mia samideano estas tre klera, mi volonte au\u0306skultus au\u0306 legus liajn prelegojn.Mi deziras al li bonan sanon, sukcesan preleg-serion. Kun estimo: Gajdos Pa\u0301l"}, {"text_idx": "#000012", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]